पाएं अपने शहर की ताज़ा ख़बरें और फ्री ई-पेपरडाउनलोड करें
एनएच-57 पर ललितग्राम ओपी क्षेत्र की गेंडा नदी से पश्चिम ढाबे के पास सड़क पार कर रहे 32 वर्षीय युवक को पिकअप ने कुचल दिया। युवक मधुबनी पंचायत वार्ड-4 का निवासी था। लोगों ने मुआवजे के लिए एनएच-57 को घंटों जाम रखा। ओपी पुलिस जाम हटवाने का प्रयास की, लेकिन लोग नहीं माने और एक घंटे तक एनएच-57 को जाम रखा। लोगों का कहना था कि घटनास्थल पर जब सीओ नहीं आते, तब तक जाम नहीं हटाया जाएगा। पंचायत के मुखिया सीतानंद झा उर्फ सुनील बाबू ने लोगों को समझाया। मुखिया और ओपी पुलिस के काफी समझाने के बाद मुआवजे की आश्वासन मिलने के बाद करीब 1 घंटे के बाद लोग माने और जाम को हटाया। दरअसल, रमेश स्वर्णकार का 32 वर्षीय बेटा राजकुमार स्वर्णकार एनएच की ओर निकला था। एनएच पार करने के दौरान फारबिसगंज की ओर से आ रही पिकअप ने युवक को कुचल दिया। घटनास्थल पर युवक की मौत हो गई। तब पिकअप चालाक गाड़ी लेकर भाग निकला। ग्रामीणों ने पीछा कर मिरचैया नदी के पास चालक को पकड़ लिया और पुलिस के हवाले कर दिया। युवक मजदूरी करता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn